Call DW หุ้นกลุ่มอินทัช ปิดบวกตามหุ้นอ้างอิง
วอลุ่มเทรด DW ค่อนข้างเงียบเหงาในวันพฤหัส หลังจากนักลงทุนเลือกลงทุนใน DW บนหุ้นรายตัวเป็นบางหลักทรัพย์
10 ก.ค. 2558

บล.แมคควอรี เปิดเผยว่า วอลุ่มเทรด DW ค่อนข้างเงียบเหงาในวันพฤหัส หลังจากนักลงทุนเลือกลงทุนใน DW บนหุ้นรายตัวเป็นบางหลักทรัพย์ ขณะที่ SET50 DW มีปริมาณซื้อขายไม่สูงมากนัก จากการที่ดัชนีหลักทรัพย์เคลื่อนไหวในกรอบแคบและยังไม่มีทิศทางแน่นอน ส่วนใหญ่จึงเป็นการซื้อขายระยะสั้น ตัวอย่าง DW28 ที่ได้รับความสนใจ เช่น S5028C1508A และ S5028P1509B เป็นต้น
โดยนักลงทุนบางส่วนหันมาให้ความสนใจ DW ในกลุ่ม ปตท. หลังการปรับตัวลงแรงของหุ้นอ้างอิง ตัวอย่าง DW28 เช่น PTT28C1510A PTTG28C1508A และรวมทั้ง PTTE28C1512A ด้วย
อย่างไรก็ตาม ดัชนีตลาดหุ้นไทยสามารถกลับมาปิดบวก ส่งผลให้ปริมาณการซื้อชาย SET50 Call มีปริมาณหนาแน่นกว่า SET50 Put  และการปิดบวกดังกล่าวส่งผลให้ SET50 Call ปรับตัวขึ้นตาม ตัวอย่าง DW28 ที่เกี่ยวข้อง เช่น S5028C1508A +8.5% ขณะที่ SET50 Index +0.3% และสัญญาซื้อขายล่วงหน้า S50U15 ปิด +0.8%
นอกจากนี้ ยังมีหุ้นอ้างอิงอื่นๆที่ปรับตัวขึ้นจากข่าวบริษัทที่เกี่ยวข้อง ซึ่งส่งผลให้ราคาหุ้นปรับตัวขึ้น และ Call DW ปรับตัวขึ้นตาม เช่น กลุ่มเทคโนโลยีที่ปรับตัวขึ้นมีข่าวเรื่องการขยายความคุ้มครองจนกว่าจะได้ผู้ให้บริการระบบ 4จี ตัวอย่าง DW28 ที่ปรับตัวขึ้นโดดเด่น เช่น ADVA28C1508A +25.0%
และ INTU28C1510A +7.1% เทียบกับหุ้นอ้างอิงที่ปรับขึ้น +0.8% และ +1.3% ตามลำดับ ทางด้านกลุ่ม ปตท. ปรับตัวลดลงแรงวานนี้ หลังการร่วงลงของราคาน้ำมันดิบโลก ส่งผลให้ Call DW ปรับตัวลงตาม ตัวอย่างเช่น PTT28C1510A -4.9% ส่วน PTTE28C1512A -9.1% เทียบกับหุ้นอ้างอิงที่ปรับตัวลง -0.6% และ -1.9% ตามลำดับ
ทั้งนี้ การปรับตัวลดลงของหุ้นในกลุ่ม ปตท. ส่งผลให้นักลงทุนขายสุทธิ DW ที่เกี่ยวข้อง โดยข้อมูลการซื้อขาย DW28 วานนี้ ระบุว่านักลงทุนขายสุทธิ IRPC28C1509A 3.3 ล้านหน่วย PTT28C1511A 2.2 ล้านหน่วย และ PTTG28C1508A 1.9 ล้านหน่วย นอกจากนี้ ยังมีแรงขายสุทธิใน DW กลุ่มอื่นๆด้วย เช่น KTB28V1510A ITD28C1508A เป็นต้น
ส่วนด้านแรงซื้อสุทธิ นักลงทุนซื้อสุทธิ DW หุ้นเทคโนโลยี นำโดย SAMA28C1512A 10.6 ล้านหน่วย และ TTA28C1510A 3.1 ล้านหน่วย รวมทั้งมีแรงซื้อสุทธิใน SET50 Call ด้วย เช่น S5028C1508A เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 38,138.10  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  957.29 ล้านบาท
คิดเป็น 2.5%  